CELEX: 32020R0004
Language: bg
Date: 2019-08-29 00:00:00
Title: Делегиран регламент (ЕС) 2020/4 на Комисията от 29 август 2019 година за изменение на Делегиран регламент (ЕС) 2017/86 за установяване на план за премахване на изхвърлянето на улов на някои дънни видове в Средиземно море

6.1.2020   
               
               
                  BG
               
               
                  Официален вестник на Европейския съюз
               
               
                  L 2/5
               
            
         ДЕЛЕГИРАН РЕГЛАМЕНТ (ЕС) 2020/4 НА КОМИСИЯТА
         от 29 август 2019 година
         за изменение на Делегиран регламент (ЕС) 2017/86 за установяване на план за премахване на изхвърлянето на улов на някои дънни видове в Средиземно море
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (1), и по-специално член 15, параграф 6 и член 18, параграфи 1 и 3 от него,
         като има предвид, че:
         
                     (1)
                  
                  
                     Регламент (ЕС) № 1380/2013 има за цел постепенното премахване на изхвърлянето на улов в рибарството в ЕС, като се въведе задължение за разтоварване по отношение на улова от видовете, спрямо които се прилагат ограничения, а в Средиземно море също и улова на видове, за които се прилагат минимални размери, определени в приложение IХ към Регламент (ЕС) 2019/1241 на Европейския парламент и на Съвета (2).
                  
               
                     (2)
                  
                  
                     Съгласно член 15, параграф 1, буква г) от Регламент (ЕС) № 1380/2013 задължението за разтоварване се прилага за дънния риболов в Средиземно море най-късно от 1 януари 2017 г. за видовете, които са определящи за видовете риболов, и най-късно от 1 януари 2019 г. за всички други видове.
                  
               
                     (3)
                  
                  
                     С Регламент (ЕС) 2019/1022 на Европейския парламент и на Съвета (3) се установява многогодишен план за улов на дънни видове в западната част на Средиземно море. Франция, Италия и Испания представиха съвместна препоръка с искане за минимално изключение за улова с дънни тралове. Искането им обаче се отнася за група от тринадесет вида риби наведнъж, от които само един е обхванат от многогодишния план. Съвместната препоръка също така съдържа искане за изключване на прилова на пелагични видове при улов с дънни тралове. Това искане обаче се отнася за улова на запаси от дънни видове, които не са ограничени до включените в многогодишния план запаси.
                  
               
                     (4)
                  
                  
                     До момента няма приети многогодишни планове за Адриатическо море и югоизточната част на Средиземно море.
                  
               
                     (5)
                  
                  
                     За изпълнение на задължението за разтоварване с член 15, параграф 6 от Регламент (ЕС) № 1380/2013 на Комисията се предоставя правомощието чрез делегиран акт да приема планове за премахване на изхвърлянето на улов за период до три години, който може да бъде подновен за допълнителен период от общо три години, въз основа на съвместни препоръки, изготвени от държавите членки след допитване до съответните консултативни съвети.
                  
               
                     (6)
                  
                  
                     С Делегиран регламент (ЕС) 2017/86 на Комисията (4) бе съставен план за премахване на изхвърлянето на улов за някои дънни видове в Средиземно море, който е приложим от 1 януари 2017 г. до 31 декември 2019 г. и се основава на три съвместни препоръки, представени на Комисията през 2016 г. от няколко държави членки с пряк управленски интерес в Средиземно море (Гърция, Испания, Франция, Хърватия, Италия, Кипър, Малта и Словения). Трите съвместни препоръки се отнасят съответно до западната част на Средиземно море, Адриатическо море и югоизточната част на Средиземно море.
                  
               
                     (7)
                  
                  
                     Делегиран регламент (ЕС) 2017/86 беше изменен с Делегиран Регламент (ЕС) 2018/153 на Комисията (5) и с Делегиран регламент (ЕС) 2018/2036 на Комисията (6) след съвместни препоръки, представени от съответните държави членки с пряк управленски интерес и засягащи западната част на Средиземно море, Адриатическо море и югоизточната част на Средиземно море.
                  
               
                     (8)
                  
                  
                     През май 2019 г., след консултации в рамките на регионалната група на високо равнище Рescamed, Франция, Италия и Испания представиха на Комисията съвместна препоръка за план за премахване на изхвърлянето на улов на дънни видове в западната част на Средиземно море.
                  
               
                     (9)
                  
                  
                     През май 2019 г., след консултации в рамките на регионалната група на високо равнище Sudestmed, Кипър, Гърция, Италия и Малта представиха на Комисията съвместна препоръка за план за премахване на изхвърлянето на улов на дънни видове в югоизточната част на Средиземно море.
                  
               
                     (10)
                  
                  
                     През май 2019 г., след консултации в рамките на регионалната група на високо равнище Adriatica, Хърватия, Италия и Словения представиха на Комисията съвместна препоръка за план за премахване на изхвърлянето на улов на дънни видове в Адриатическо море.
                  
               
                     (11)
                  
                  
                     Трите съвместни препоръки бяха оценени от Научния, технически и икономически комитет по рибарство (НТИКР) на лятното му пленарно заседание, проведено между 1 и 5 юли 2019 година (7).
                  
               
                     (12)
                  
                  
                     През юли 2019 г. групите на високо равнище на трите държави членки представиха актуализирани съвместни препоръки, съгласувани с научните становища.
                  
               
                     (13)
                  
                  
                     Съгласно член 18 от Регламент (ЕС) № 1380/2013 Комисията разгледа както оценката на НТИКР, така и необходимостта държавите членки да осигурят пълното изпълнение на задължението за разтоварване.
                  
               
                     (14)
                  
                  
                     Актуализираната съвместна препоръка за западното Средиземноморие съдържа предложение за прилагане на изключението въз основа на способността за оцеляване, в съответствие с предвиденото в член 15, параграф 5, буква б) от Регламент (ЕС) № 1380/2013, спрямо улова на северен пагел (Pagellus bogaraveo) с куки и въдици (LHP, LHM, LLS, LLD, LL, LTL, LX) до 31 декември 2021 г. НТИКР счете, че през 2018 г. са били представени известни основания в подкрепа на това изключение. Предоставените през 2019 г. данни допълнително подкрепят въпросното искане. В тази връзка е целесъобразно да се удължи срокът на прилагане на изключението до 31 декември 2021 г.
                  
               
                     (15)
                  
                  
                     Трите актуализирани съвместни препоръки съдържат предложение за прилагане на изключението въз основа на способността за оцеляване спрямо улова на омари (Homarus gammarus) и лангусти (Palinuridae) с мрежи (GNS, GN, GND, GNC, GTN, GTR, GEN) и винтери и капани (FPO, FIX) в западната част на Средиземно море, в Адриатическо море и в югоизточната част на Средиземно море до 31 декември 2021 г. НТИКР счита, че методът, използван за набавяне на допълнителни данни, е бил надежден и че процентът на оцеляване е бил висок (64 %). Предвид горепосоченото е целесъобразно да се удължи прилагането на тези изключения до 31 декември 2021 г.
                  
               
                     (16)
                  
                  
                     Актуализираните съвместни препоръки за западното Средиземноморие съдържат предложение за прилагане на минималното изключение в съответствие с член 15, параграф 5, буква в) от Регламент (ЕС) № 1380/2013 за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea), чипура (Sparus aurata) и океанска розова скарида (Parapenaeus longirostris) – през 2020 г. и 2021 г. до 5 % от общия годишен улов на тези видове от кораби, използващи дънни тралове (OTB, OTT, PTB, TBN, TBS, TB, OT, PT, TX); през 2020 г. и 2021 г. до 3 % от общия годишен улов на тези видове, с изключение на океанска розова скарида, от кораби, използващи хрилни мрежи и тристенни мрежи (GNS, GN, GND, GNC, GTN, GTR, GEN); и през 2020 г. и 2021 г. до 1 % от общия годишен улов на тези видове, с изключение на северен пагел и океанска розова скарида, от кораби, използващи куки и въдици (LHP, LHM, LLS, LLD, LL, LTL, LX). НТИКР счита, че са налице данни за нарастване на разходите вследствие допълнителното време за обработка и сортиране на борда на корабите. НТИКР взе предвид също така данните за разходите по обработка на нежелания улов на сушата, чието извършване в Средиземно море е трудно поради малкия размер на корабите, които разтоварват улова си в много пристанища по крайбрежието. НТИКР заключи, че поради малките количества и действително многобройните места на разтоварване — дори в случаите, когато нежеланият прилов може да бъде продаван — данните сочат, че разходите по събиране биха били несъразмерни.
                  
               
                     (17)
                  
                  
                     Актуализираните съвместни препоръки за Адриатическо море предлагат прилагането на минималното изключение за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), чипура (Sparus aurata) и океанска розова скарида (Parapenaeus longirostris) – през 2020 г. и 2021 г. до 5 % от общия годишен улов на тези видове от кораби, използващи дънни тралове (OTB, OTT, PTB, TBN, TBS, TB, OT, PT, TX); през 2020 г. и 2021 г. до 3 % от общия годишен улов на тези видове, с изключение на океанска розова скарида, но включително обикновен морски език, от кораби, използващи хрилни мрежи и тристенни мрежи (GNS, GN, GND, GNC, GTN, GTR, GEN); и през 2020 г. и 2021 г. до 1 % от общия годишен улов на тези видове, с изключение на северен пагел и океанска розова скарида, но включително обикновен морски език, от кораби, използващи куки и въдици (LHP, LHM, LLS, LLD, LL, LTL, LX). НТИКР счита, че са налице данни за нарастване на разходите вследствие допълнителното време за обработка и сортиране на борда на корабите. НТИКР взе предвид също така данните за разходите по обработка на нежелания улов на сушата, чието извършване в Средиземно море е трудно поради малкия размер на корабите, които разтоварват улова си в много пристанища по крайбрежието. НТИКР заключи, че поради малките количества и действително многобройните места на разтоварване — дори в случаите, когато нежеланият прилов може да бъде продаван — данните сочат, че разходите по събиране биха били несъразмерни.
                  
               
                     (18)
                  
                  
                     Актуализираните съвместни препоръки за югоизточното Средиземноморие предлагат прилагането на минималното изключение за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea) и чипура (Sparus aurata) – през 2020 г. и 2021 г. до 5 % от общия годишен улов на тези видове от кораби, използващи дънни тралове (OTB, OTT, PTB, TBN, TBS, TB, OT, PT, TX); през 2020 г. и 2021 г. до 3 % от общия годишен улов на тези видове от кораби, използващи хрилни мрежи и тристенни мрежи (GNS, GN, GND, GNC, GTN, GTR, GEN); и през 2020 г. и 2021 г. до 1 % от общия годишен улов на тези видове, с изключение на северен пагел, но включително мерлуза, от кораби, използващи куки и въдици (LHP, LHM, LLS, LLD, LL, LTL, LX). НТИКР счита, че са налице данни за нарастване на разходите вследствие допълнителното време за обработка и сортиране на борда на корабите. НТИКР взе предвид също така данните за разходите по обработка на нежелания улов на сушата, чието извършване в Средиземно море е трудно поради малкия размер на корабите, които разтоварват улова си в много пристанища по крайбрежието. НТИКР заключи, че поради малките количества и действително многобройните места на разтоварване — дори в случаите, когато нежеланият прилов може да бъде продаван — данните сочат, че разходите по събиране биха били несъразмерни.
                  
               
                     (19)
                  
                  
                     НТИКР също така отбеляза, че изключенията по съображения 16, 17 и 18 обхващат широка група от видове с най-различни нива на изхвърляне, но прие за обоснован този широкообхватен подход предвид сложния характер на въпросните риболовни дейности. В заключение НТИКР счита, че отделни минимални изключения, обхващащи един единствен вид, най-вероятно биха довели до множество отделни изключения, които биха били също толкова трудни за наблюдение. Предлаганите изключения се отнасят за групи от видове, които обхващат видове, за които все още се прилагат минимални размери съгласно приложение IХ към Регламент (ЕС) 2019/1241 и които на този етап не подлежат на ограничаване на улова; следователно член 15, параграфи 8 и 9 от Регламент (ЕС) № 1380/2013 не са приложими. Освен това тези видове се улавят по едно и също време и в много различни количества, което прави доста предизвикателен подхода по отделни видове. Освен това тези видове се улавят от малки риболовни кораби и те се разтоварват на много различни места за разтоварване, разпръснати географски по крайбрежието.
                  
               
                     (20)
                  
                  
                     Трите актуализирани съвместни препоръки предлагат прилагането на минималното изключение за хамсия (Engraulis encrasicolus), средиземноморска сардина (Sardina pilchardus), скумрия (Scomber spp.) и сафрид (Trachurus spp.) – през 2020 г. и 2021 г. до 5 % от годишния общ прилов на тези видове, извършен от кораби, използващи дънни тралове (ОТБ, ОСТ, PTB, TBN, TBS, TB, OT, PT, TX), в западната част на Средиземно море, Адриатическо море и югоизточната част на Средиземно море. НТИКР счита, че са налице данни за нарастване на разходите вследствие допълнителното време за обработка и сортиране на борда на корабите. НТИКР взе предвид също така данните за разходите по обработка на нежелания улов на сушата, която е трудна в Средиземноморието. НТИКР заключи, че поради малките количества и действително многобройните места на разтоварване — дори в случаите, когато нежеланият прилов може да бъде продаван — данните сочат, че разходите по събиране биха били несъразмерни.
                  
               
                     (21)
                  
                  
                     Предвид горепосоченото е целесъобразно да се прилагат минималните изключения по съображения 16, 17, 18 и 20 до 31 декември 2021 г. в съответствие с процентните стойности, предложени в съвместните препоръки, и при равнища, които не надвишават разрешените съгласно член 15, параграф 1 от Регламент (ЕС) № 1380/2013.
                  
               
                     (22)
                  
                  
                     И накрая, в актуализираната съвместна препоръка за югоизточната част на Средиземно море се съдържа предложение за разширяване на географския обхват на плана за премахване на изхвърлянето на улов и за включването на географските подзони (ГПЗ) 14, 21, 24, 26 и 27. НТИКР споменава това предложение без допълнителни коментари. Разширяването на обхвата и включването на цялата югоизточната част на Средиземноморския басейн ще подобри съгласуваността и ще позволи по-стриктно спазване на задължението за разтоварване. Следователно въпросното разширяване на географския обхват изглежда целесъобразно.
                  
               
                     (23)
                  
                  
                     Държавите членки потвърдиха ангажимента си да увеличат селективността на риболовните уреди в съответствие с резултатите от настоящите научноизследователски програми, за да се намали и ограничи нежеланият улов и по-специално уловът на видове под минималните референтни размери за опазване.
                  
               
                     (24)
                  
                  
                     Освен това държавите членки поемат ангажимент да набележат допълнителни зони за размножаване с цел намаляване на смъртността при младите екземпляри.
                  
               
                     (25)
                  
                  
                     В съответствие със съвместната препоръка за западната част на Средиземно море съответните държави членки насърчават използването на тралове, оборудвани с торба или удължение с размер на отвора на мрежата Т90 от 50 mm, и продължаването на опитите с налагане на забрана на риболовни дейности с незабавен ефект.
                  
               
                     (26)
                  
                  
                     Мерките, предложени в актуализираните съвместни препоръки, са в съответствие с член 15, параграф 4, член 15, параграф 5, буква в) и член 18, параграф 3 от Регламент (ЕС) № 1380/2013 и следователно може да бъдат включени в плана за премахване на изхвърлянето на улов, установен с Делегиран регламент (ЕС) 2017/86 на Комисията.
                  
               
                     (27)
                  
                  
                     Минималните изключения за дребни пелагични видове при целевия риболов на тези видове са установени в Делегиран регламент (ЕС) 2018/161 (8). За разлика от това минималните изключения за прилова на дребните пелагични видове при дънния риболов следва да бъдат включени в Делегиран регламент (ЕС) 2017/86 на Комисията.
                  
               
                     (28)
                  
                  
                     Поради това Делегиран регламент (ЕС) 2017/86 на Комисията следва да бъде съответно изменен.
                  
               
                     (29)
                  
                  
                     Настоящият регламент следва да влезе в сила незабавно след публикуването му, тъй като предвидените в него мерки оказват пряко въздействие върху планирането на риболовния сезон на корабите на Съюза и върху свързаните с него икономически дейности. Той следва да се прилага от 1 януари 2020 г.,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Делегиран регламент (ЕС) 2017/86 се изменя, както следва:
            
                        (1)
                     
                     
                        В член 2, буква д) се заменя със следното:
                        
                                    „д)
                                 
                                 
                                    югоизточна част на Средиземно море означава географски подзони на GFCM 14, 15, 16, 19, 20, 21, 22, 23, 24, 25, 26 и 27“;
                                 
                              
                  
                        (2)
                     
                     
                        В член 3, параграф 1 букви ж) — и) се заменят със следното:
                        
                                    „ж)
                                 
                                 
                                    северен пагел (Pagellus bogaraveo), който се лови с куки и въдици (LHP, LHM, LLS, LLD, LL, LTL, LX) в западната част на Средиземно море;
                                 
                              
                                    з)
                                 
                                 
                                    омар (Homarus gammarus), който се лови с мрежи (GNS, GN, GND, GNC, GTN, GTR, GEN), както и с винтери и капанни уреди (FPO, FIX) в западната част на Средиземно море, Адриатическо море и югоизточната част на Средиземно море;
                                 
                              
                                    и)
                                 
                                 
                                    лангуста (Palinuridae), която се лови с мрежи (GNS, GN, GND, GNC, GTN, GTR, GEN), както и с кошове и капанни уреди (FPO, FIX) в западната част на Средиземно море, Адриатическо море и югоизточната част на Средиземно море.“;
                                 
                              
                  
                        (3)
                     
                     
                        В член 4, параграф 1, буква а) точки iii) — vi) се заменят със следното:
                        
                                    „iii)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea), чипура (Sparus aurata) и океанска розова скарида (Parapenaeus longirostris) — до 5 % от общия годишен улов на тези видове от кораби, използващи дънни тралове;
                                 
                              
                                    iv)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea) и чипура (Sparus aurata) — до 3 % от общия годишен улов на тези видове от кораби, използващи хрилни мрежи и тристенни мрежи;
                                 
                              
                                    v)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea) и чипура (Sparus aurata): до 1 % от общия годишен улов на тези видове от кораби, използващи куки и въдици;
                                 
                              
                                    vi)
                                 
                                 
                                    за хамсия (Engraulis encrasicolus), средиземноморска сардина (Sardina pilchardus), скумрия (Scomber spp.) и сафрид (Trachurus spp.): до 5 % от общия годишен прилов на тези видове от кораби, използващи дънни тралове.“;
                                 
                              
                  
                        (4)
                     
                     
                        В член 4, параграф 1, буква б) точки v) — viii) се заменят със следното:
                        
                                    „v)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), чипура (Sparus aurata) и океанска розова скарида (Parapenaeus longirostris) — до 5 % от общия годишен улов на тези видове от кораби, използващи дънни тралове;
                                 
                              
                                    vi)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea) и чипура (Sparus aurata) — до 3 % от общия годишен улов на тези видове от кораби, използващи хрилни мрежи и тристенни мрежи;
                                 
                              
                                    vii)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea) и чипура (Sparus aurata): до 1 % от общия годишен улов на тези видове от кораби, използващи куки и въдици;
                                 
                              
                                    viii)
                                 
                                 
                                    за хамсия (Engraulis encrasicolus), средиземноморска сардина (Sardina pilchardus), скумрия (Scomber spp.) и сафрид (Trachurus spp.): до 5 % от общия годишен прилов на тези видове от кораби, използващи дънни тралове.“;
                                 
                              
                  
                        (5)
                     
                     
                        В член 4, параграф 1, буква в) точки iv) — vii) се заменят със следното:
                        
                                    „iv)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea) и чипура (Sparus aurata) — до 5 % от общия годишен улов на тези видове от кораби, използващи дънни тралове;
                                 
                              
                                    v)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), северен пагел (Pagelus bogaraveo), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea) и чипура (Sparus aurata) — до 3 % от общия годишен улов на тези видове от кораби, използващи хрилни мрежи и тристенни мрежи;
                                 
                              
                                    vi)
                                 
                                 
                                    за лаврак (Dicentrarchus labrax), морска каракуда (Diplodus annularis), морска хиена (Diplodus puntazzo), ивичеста морска каракуда (Diplodus sargus), обикновена морска каракуда (Diplodus vulgaris), групери (Epinephelus spp.), спарид (Lithognathus mormyrus), сребрист пагел (Pagellus acarne), мерджан (Pagellus erythrinus), червена морска каракуда (Pagrus pagrus), каменен бибан (Polyprion americanus), обикновен морски език (Solea solea), мерлуза (Merluccius merluccius) и чипура (Sparus aurata): до 1 % от общия годишен улов на тези видове от кораби, използващи куки и въдици;
                                 
                              
                                    vii)
                                 
                                 
                                    за хамсия (Engraulis encrasicolus), средиземноморска сардина (Sardina pilchardus), скумрия (Scomber spp.) и сафрид (Trachurus spp.): до 5 % от общия годишен прилов на тези видове от кораби, използващи дънни тралове“.
                                 
                              
                  
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Той се прилага от 1 януари 2020 г.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 август 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 354, 28.12.2013 г., стр. 22.
         
            (2)  Регламент (ЕС) 2019/1241 на Европейския парламент и на Съвета от 20 юни 2019 г. за опазване на рибните ресурси и защита на морските екосистеми чрез технически мерки, за изменение на регламенти (ЕО) № 1967/2006 и (ЕО) № 1224/2009 на Съвета и на регламенти (ЕС) № 1380/2013, (ЕС) 2016/1139, (ЕС) 2018/973, (ЕС) 2019/472 и (ЕС) 2019/1022 на Европейския парламент и на Съвета и за отмяна на регламенти (ЕО) № 894/97, (ЕО) № 850/98, (ЕО) № 2549/2000, (ЕО) № 254/2002, (ЕО) № 812/2004 и (ЕО) № 2187/2005 на Съвета (ОВ L 198, 25.7.2019 г., стр. 105).
         
            (3)  Регламент (ЕС) 2019/1022 на Европейския парламент и на Съвета от 20 юни 2019 г. за установяване на многогодишен план за риболова на запаси от дънни видове в западната част на Средиземно море и за изменение на Регламент (ЕС) № 508/2014 (ОВ L 172, 26.6.2019 г., стр. 1).
         
            (4)  Делегиран регламент (ЕС) 2017/86 на Комисията от 20 октомври 2016 г. за установяване на план за премахване на изхвърлянето на улов на някои дънни видове в Средиземно море (ОВ L 14, 18.1.2017 г., стр. 4).
         
            (5)  Делегиран регламент (ЕС) 2018/153 на Комисията от 23 октомври 2017 г. за изменение на Делегиран регламент (ЕС) 2017/86 за установяване на план за премахване на изхвърлянето на улов на някои дънни видове в Средиземно море (OВ L 29, 1.2.2018 г., стp. 1).
         
            (6)  Делегиран регламент (ЕС) 2018/2036 на Комисията от 18 октомври 2018 г. за изменение на Делегиран регламент (ЕС) 2017/86 за установяване на план за премахване на изхвърлянето на улов на някои дънни видове в Средиземно море (ОВ L 327, 21.12.2018 г., стр. 27).
         
            (7)  https://stecf.jrc.ec.europa.eu/plen1902
         
            (8)  Делегиран регламент (ЕС) 2018/161 на Комисията от 23 октомври 2017 г. за установяване на минимално изключение от задължението за разтоварване при риболова на някои дребни пелагични видове в Средиземно море (ОВ L 30, 2.2.2018 г., стр. 1).